Postquam ob prime reatus culpam, ut supra. Ego Aynardus et uxor mea Fecema, cum consensu et voluntate fratrum meorum dono Deo et sanctis apostolis ejus Petro et Paulo, ad locum Cluniacum, cui preest domnus Odilo abba, res meas quæ sunt sitæ in pago Graciopolitano, unam videlicet ecclesiam in honore sancti Georgii consecratam, in villa sibi insita, vocabulo Domina, omnibusque ad ipsam ecclesiam pertinentibus, et justa eam unam vineam cum uno orto insimul tenente, quæ terminat ex omnibus partibus de ipsa hereditate, unam etiam condaminam quæ terminat ex una parte de ipsa hereditate, de alia fluvio Isare, a medio die aqua currente, cognomento Domina, de alia parte de ipsa hereditate, et unum pratum in ipsa villa, qui terminatur ex omnibus partibus de ipsa hereditate; a Sancta quoque Helena unam medietatem de uno piscatore quem ibi habeo, tali quoque conventu ut in proprios usus eas res teneant. Testes: Rodulfus, Wigo, Boso, Osulfus, Wigo. Actum Cluniaco, regnante Rodulfo rege anno XXXV. Rainoardus scripsit.